Kúpna zmluva č. 1/2021/EÚ

pre časť/logický celok: Poloautomatická diskontinuálna linka na výrobu a spracovanie mäsa

uzatvorená v zmysle ustanovenia § 409 a nasl. z.č. 513/1991 Zb. Obchodného zákonníka v platnom znení

Preambula

1. Táto zmluva sa uzatvára ako výsledok verejného obstarávania v zmysle § 3 zákona č. 343/2015 Z.z. o verejnom obstarávaní a o zmene a doplnení niektorých zákonov (ďalej len „zákon o verejnom obstarávaní“).
2. Kupujúci na obstaranie predmetu tejto zmluvy použil postup nadlimitnej zákazky v súlade s § 8 ods. 1 zákona o verejnom obstarávaní **„Inovácia produkčného procesu Pavol Kúdela – Mäsiarstvo“** z Operačného programu „Integrovaná infraštruktúra“,
3. Predmet zákazky bude v prípade podpisu Zmluvy o poskytnutí nenávratného finančného príspevku z časti (85 %) financovaný z nenávratného finančného príspevku poskytnutého osobe podľa § 8 ods. 1 Ministerstvom dopravy a výstavby Slovenskej republiky, v zastúpení Ministerstvom hospodárstva SR na základe Zmluvy o poskytnutí nenávratného finančného príspevku č. 61/2021-2060-4230-AQX6 pre projekt s názvom

**„Inovácia produkčného procesu Pavol Kúdela – Mäsiarstvo“** kód projektu v ITMS: **313031AQX6**, kód Výzvy: OPII-MH/DP/2020/11.3.-23, (ďalej len „Projekt“).

Článok I

Zmluvné strany

1. **Predávajúci:**

Obchodné meno:

Sídlo:

Právna forma:

IČO:

DIČ:

IČ DPH:

Bankové údaje: IBAN: SWIFT:

(ďalej len „predávajúci”)

a

1. **Kupujúci:**

Názov: **Pavol Kúdela - Mäsiarstvo**

Sídlo: Nadlice 210, 956 32 Nadlice

Spoločnosť zapísaná: Živnostenská register Slovenskej republiky, Okresný úrad Prievidza, Číslo živnostenského registra: 406-5175

zastúpený: Pavol Kúdela

osoba oprávnená rokovať

a konať vo veciach realizačných: Pavol Kúdela

telefón: 0905 748 112

e-mail: jakudelova@gmail.com

IČO: 33142114

IČ DPH: SK1032197100

(ďalej len „kupujúci”)

ďalej jednotlivo aj ako „zmluvná strana“ alebo spoločne ako „zmluvné strany“ sa týmto v zmysle ustanovenia § 409 a nasl. z.č. 513/1991 Zb. Obchodného zákonníka v platnom znení (ďalej len „Obchodný zákonník“) dohodli na uzatvorení tejto kúpnej zmluvy (ďalej len „zmluva“) s nasledovnými vzájomne dohodnutými podmienkami rešpektujúc zásady poctivého obchodného styku:

Článok II

Predmet zmluvy

1. Predávajúci sa zaväzuje dodať Kupujúcemu nasledujúce Zariadenia („Zariadenia“): **Poloautomatická diskontinuálna linka na výrobu a spracovanie mäsa** - bližšie špecifikované v prílohe č. 1 k tejto zmluve, ktorá tvorí jej neoddeliteľnú súčasť, a to v zmysle projektu **„Inovácia produkčného procesu Pavol Kúdela – Mäsiarstvo“,**kód výzvy : OPII-MH/DP/2020/11.3.-23.

Predávajúci sa zaväzuje tieto Zariadenia v mieste plnenia uviesť do obvyklej prevádzky inštalácia) a previesť na Kupujúceho k týmto Zariadeniam vlastnícke právo; Kupujúci sa zaväzuje zaplatiť kúpnu cenu a poskytnúť predávajúcemu všetku potrebnú súčinnosť. Predávajúci sa zaväzuje poskytovať k Zariadeniu servis za podmienok a po dobu uvedenú v tejto zmluve.

**Čl. III**

**Lehota a miesto plnenia**

1. Predávajúci dodá a nainštaluje Zariadenia v zmysle podmienok tejto zmluvy v lehote **do 3 mesiacov** odo dňa vystavenia písomnej objednávky kupujúcim bezprostredne po nadobudnutí účinnosti zmluvy.
2. Zariadenia budú dodané do mesta plnenia: **Nadlice 210, 956 32 Nadlice**
3. Súčasťou dodávky je návod na užívanie Zariadenia a vyškolenie obsluhy Zariadenia určenej Kupujúcim po dobu max. piatich po sebe nasledujúcich dní.
4. Kupujúci zabezpečí vhodné priestory a podmienky pre inštaláciu dodávaného Zariadenia.

Článok IV

**Kúpna cena a splatnosť kúpnej ceny**

1. Zmluvné strany sa dohodli na kúpnej cene za predmet kúpy tak, ako je uvedené v prílohe č. 1 tejto zmluvy, ktorá tvorí jej neoddeliteľnú súčasť, a to v nadväznosti na výsledky verejného obstarávania konané ohľadne predmetu zákazky **Poloautomatická diskontinuálna linka na výrobu a spracovanie mäsa**. Ku kúpnej cene sa pripočíta suma DPH podľa aktuálnej sadzby. Celková kúpna cena Zariadení činí **.............**,- (slovom................. Eur) bez DPH. K tejto sume bude účtovaná DPH v zákonnej výške. Celková kúpna cena Zariadenia vrátane 20% DPH činí **.................** (slovom ............. EUR)
2. Predávajúci je oprávnený vystaviť faktúru za riadne a včas dodaný predmet kúpy, pričom kúpna cena je splatná **do 60 dní** odo dňa vystavenia faktúry na základe tejto zmluvy.
3. Faktúra za dodanie Zariadenia bude vyhotovená na základe obidvoma stranami podpísaného preberacieho protokolu. Zariadenia kupujúci prevezme naraz na základe preberacieho protokolu, ktorý podpisujú zamestnanci zodpovední za vecnú a odbornú komunikáciu v zmysle bodu 1. čl. X tejto zmluvy. Predávajúci odovzdá a kupujúci od predávajúceho prevezme Zariadenie za priamej účasti predávajúceho v mieste uvedenom v čl.II. tejto zmluvy. Preberací protokol bude vyhotovený pri prevzatí Zariadenia. Na účely fakturácie sa za deň dodania považuje deň podpisu preberacieho protokolu.
4. Faktúra musí obsahovať všetky náležitosti podľa zákona č. 222/2004 Z.z. o dani z pridanej hodnoty v platnom znení. V prípade, že faktúra nebude obsahovať všetky náležitosti podľa zákona č. 222/2004 Z.z. o dani z pridanej hodnoty v platnom znení, kupujúci je oprávnený ju vrátiť predávajúcemu na zmenu, doplnenie alebo opravu. Do doby doručenia opravenej, zmenenej alebo doplnenej faktúry kupujúcemu do jeho sídla lehota splatnosti faktúry neplynie. Nová lehota splatnosti začína plynúť od doručenia opravenej, zmenenej faktúry alebo doplnenej faktúry do sídla kupujúceho.
5. Úhrada vykonaná prostredníctvom banky je splnená dňom, v ktorom je kúpna cena pripísaná na účet predávajúceho. Kúpna cena je konečná a zahrňuje všetky náklady predávajúceho na dodanie a inštaláciu Zariadenia.
6. Kúpna cena je neprekročiteľná, okrem adekvátnej zmeny ceny z dôvodu zmeny sadzby DPH.
7. Kupujúci neposkytuje Predávajúcemu zálohovú platbu na predmet kúpy.

Článok V

Záruka na zariadenie

1. Na Zariadenie je poskytovaná plná záruka v trvaní 24 mesiacov.
2. Predávajúci musí v zmysle predmetu dodávky predložiť ku dňu podpisu tejto zmluvy Garančné vyhlásenie, že počas trvania zmluvného vzťahu zabezpečí poskytovanie plného servisného zabezpečenia na ponúknuté zariadenie riadne vyškolenými servisnými technikmi a súčasne musí predložiť zoznam vyškolených servisných technikov, ktorí budú zabezpečovať plné servisné zabezpečenie na ponúknuté zariadenie a fotokópie certifikátov alebo iných ekvivalentných dokladov o vyškolení týchto technikov.
3. Záruka ani zodpovednosť za vady sa nevzťahuje na
	1. bežné opotrebenie súčastí;
	2. ani na závady spôsobené zásahom,či okolnosťami mimo Zariadenie.

Článok VI

Vlastnícke právo a nebezpečenstvo škod

1. Kupujúci nadobúda vlastnícke právo k Zariadeniu dodaním Zariadenia do miesta plnenia.
2. Nebezpečenstvo škody prechádza na Kupujúceho dodaním Zariadenia do miesta plnenia.

Článok VII

**Servis a servisné podmienky na Zariadenia**

1. Predávajúci sa zaväzuje poskytovať k Zariadeniu servis a údržbu po dobu 24 kalendárnych mesiacov odo dňa uvedenia zariadenia do prevádzky a jeho odovzdania Kupujúcemu.
2. Servisom a údržbou sa pre účely tejto Zmluvy rozumie:

a) udržiavanie plnej funkčnosti Zariadenia, čo zahŕňa údržbu a opravy Zariadenia, vrátane, poplatkov za prácu, poplatky za všetky náhradné diely bez výnimky, dopravu, prácu technika, poskytnutie a montáž potrebných náhradných dielcov, to všetko počas Pracovných hodín; Pracovnou hodinou sa rozumie hodina v období od 09:00 - 16:00 v pracovné dni okrem štátnych sviatkov a iných dní pracovného pokoja;

1. Poskytovanie služieb a servisných zásahov bude zahájené na základe ohlásenia Kupujúcim prostredníctvom webovej aplikácie Predávajúceho na adrese [www..............](http://www.fesicomp.eu) alebo telefonicky na tel. čísle ............... alebo e-mailom na ............ , s prihliadnutím k ich aktuálnej potrebe. Predávajúci sa zaväzuje zahájiť servisný zásah priemerne do 2 pracovných hodín potom, čo mu je jeho potreba nahlásená Kupujúcim. Priemer sa bude zisťovať polročne. Oznámenie musí obsahovať skutočný aktuálny stav Zariadenia, v opačnom prípade nemusí Predávajúci servisný zásah vykonať.
2. Kupujúci je povinný poskytnúť predávajúcemu všetku potrebnú súčinnosť na poskytovanie služieb podľa tejto Zmluvy, najmä poskytnúť prístup k Zariadeniu v pracovné hodiny, inak v nevyhnutných prípadoch podľa dohody.
3. Odstránenie poruchy bude ukončené priemerne do 24 hodín po tom, čo bude vykonaný servisný zásah. V prípade, že predávajúci nie je schopný odstrániť závadu ani po uplynutí 26 hodín od nahlásenia kupujúcim na dispečing predávajúceho, potom predávajúci zabezpečí náhradné plnenie počnúc druhým dňom po uplynutí uvedenej lehoty. Náhradné plnenie spočíva v dočasnom poskytnutí zariadenia so zhodnou alebo vyššou funkcionalitou. Dočasne poskytnuté zariadenia môže byť opotrebované.
4. V prípade, že objednanie servisného zásahu alebo poskytnutie služieb bude nedôvodné, je Kupujúci povinný nahradiť Predávajúcemu náklady s tým spojené.
5. Kupujúci je povinný bezodkladne informovať predávajúceho, ak chce premiestniť Zariadenia z miesta, kde bolo pôvodne inštalované a dohodnúť s ním podmienky premiestnenia.
6. Zariadenie je nainštalované do technického a IT prostredia, ktoré je technicky a stavebne spôsobilé na umiestnenia zariadenia.

Článok VIII

Podzhotovitelia/subdodávatelia

1. **Podzhotoviteľ** alebo **Subdodávateľ** je právnická alebo fyzická osoba, s ktorou predávajúci uzavrel zmluvu na realizáciu časti prác alebo dodávok potrebných na realizáciu predmetu zmluvy. Pri vykonávaní predmetu zmluvy prostredníctvom subdodávateľov alebo podzhotoviteľov zodpovedá predávajúci tak, ako keby dielo vykonal sám.
2. Predávajúci je povinný doručiť kupujúcemu a pravidelne aktualizovať zoznam a subdodávateľov (vrátane ich zamestnancov) - príloha č. 2, ktorí sa majú podieľať alebo sa podieľajú na predmete zmluvy. Taktiež uvedie informácie o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
3. Predávajúci zabezpečí, že všetky ustanovenia tejto zmluvy najmä ustanovenia týkajúce sa dodržiavania všeobecne záväzných právnych predpisov, ustanovenia týkajúce sa fakturácie, splatnosti a úhrady faktúr a s nimi súvisiace ustanovenia sa budú vzťahovať aj na subdodávateľov.
4. V prípade zmeny subdodávateľa počas trvania tejto zmluvy je predávajúci povinný najneskôr päť pracovných dní pred zmenou subdodávateľa oznámiť kupujúcemu zmenu subdodávateľa a v tomto oznámení uviesť minimálne nasledovné: podiel zákazky, ktorý má v úmysle zadať subdodávateľovi, konkrétnu časť dodávky (predmety subdodávok), ktorú má subdodávateľ dodať, identifikačné údaje navrhovaného subdodávateľa vrátane údajov o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia a preukázanie, že navrhovaný subdodávateľ spĺňa podmienky účasti týkajúce sa osobného postavenia podľa § 32 ods. 1 zákona o verejnom obstarávaní.
5. Každý subdodávateľ, ktorý má povinnosť zapisovať sa do registra partnera verejného sektora v zmysle §11 Zákona č. 343/2015 Z.z. o verejnom obstarávaní, musí byť zapísaný v registri partnerov verejného sektora.
6. Každý navrhovaný subdodávateľ musí spĺňať podmienky účasti týkajúce sa osobného postavenia a nemôžu u neho existovať dôvody na vylúčenie podľa § 40 ods. 6 písm. f); oprávnenie dodávať tovar, uskutočňovať stavebné práce alebo poskytovať službu sa preukazuje vo vzťahu k tej časti predmetu zákazky, ktorý má subdodávateľ plniť. Kupujúci si vyhradzuje právo preskúmania splnenia všetkých požadovaných podmienok na subdodávateľa, ktoré má subdodávateľ v zmysle vyššie uvedeného spĺňať. V prípade porušenia ktorejkoľvek z povinností týkajúcej sa subdodávateľov vyplývajúcej z tejto zmluvy alebo ich zmeny má kupujúci právo odstúpiť od tejto zmluvy a má nárok na zmluvnú pokutu vo výške 5% z celkovej ceny v zmysle čl. IV a prílohy č. 1 tejto zmluvy za každé porušenie ktorejkoľvek z vyššie uvedených povinností, a to aj opakovane. Porušenie uvedených povinností sa považuje za podstatné porušenie zmluvy.

Článok IX

Ostatné dojednania

1. Kupujúci je oprávnený užívať software dodávaný spolu so Zariadením, respektíve inštalovaný v Zariadení, len spôsobom vyplývajúcim z povahy Zariadenia a len na užívanie Zariadenia.
2. Každá zo zmluvných strán je oprávnená odstúpiť od tejto zmluvy z dôvodu podstatného porušenia zmluvy druhou stranou, ak bola druhá strana písomne upozornená a vyzvaná na riadne plnenie zmluvy a k náprave nedošlo ani v lehote 10 dní od doručenia výzvy. Za podstatné porušenie povinností v zmysle tohto odseku sa považuje opakované porušenie povinností uvedených v tejto zmluve.
3. Právne účinky odstúpenia od zmluvy nastávajú dňom doručenia písomného oznámenia o odstúpení druhej zmluvnej strane.
4. Odstúpenie od zmluvy musí mať písomnú formu, musí byť doručené druhej zmluvnej strane a musí v ňom byť uvedený konkrétny dôvod odstúpenia, inak je neplatné.
5. Povinnosť doručiť̌ odstúpenie od zmluvy podľa tohto článku sa považuje v konkrétnom prípade za splnenú dňom prevzatia odstúpenia od zmluvy alebo odmietnutím odstúpenie od zmluvy prevziať. Ak sa v prípade doručovania prostredníctvom poštového podniku vráti poštová zásielka s odstúpením od zmluvy ako nedoručená alebo nedoručiteľná, považuje sa za doručenú dňom, v ktorom poštový podnik vykonal jej doručovanie (usiloval sa o doručenie v mieste uvedenom na obálke predmetnej zásielky). Zmluvné strany sa dohodli, že pre doručovanie predávajúcemu je rozhodná adresa, ktorá je ako jeho sídlo uvedená v záhlaví tejto zmluvy a pre doručovanie kupujúcemu je rozhodná adresa, ktorá je ako jeho sídlo uvedená v záhlaví tejto zmluvy.
6. Ustanoveniami bodu 5 tohto článku zmluvy sa bude spravovať aj doručovanie ostatných písomností medzi zmluvnými stranami (napr. faktúry, upomienky, výzvy a pod.), ak to nie je v rozpore s kogentnými ustanoveniami všeobecno – záväzných predpisov.
7. Ukončením platnosti zmluvy zanikajú všetky práva a povinnosti zmluvných strán v nej zakotvené, okrem nárokov na úhradu spôsobenej škody, nárokov na zmluvné, resp. zákonné sankcie a úroky.

Článok X

Záverečné ustanovenia

1. Zmluvné strany vyhlasujú a súhlasia s tým, že zamestnanci, ktorí budú osobami zodpovednými za vecnú a odbornú komunikáciu v súvislosti s touto zmluvou sú:
	1. za Predávajúceho: .................
	2. za Kupujúceho: Pavol Kúdela
2. Táto zmluva sa riadi právnym poriadkom Slovenskej republiky, najmä zákonom č. 513/1991 Zb. Obchodný zákonník v platnom znení.
3. Táto zmluva nadobúda účinnosť po splnení odkladacej podmienky, o splnení ktorej bude kupujúci bezodkladne písomne informovať predávajúceho. Odkladacia podmienka spočíva v tom, že: **dôjde k schváleniu procesu verejného obstarávania a to doručeniím Správy z kontroly VO**. V prípade neschválenia procesu verejného obstarávania poskytovateľom nenávratného finančného príspevku, si verejný obstarávateľ vyhradzuje právo využiť inštitút odkladacej podmienky a následne zmluvu anulovať.
4. V prípade, že táto zmluva nenadobudne účinnosť, táto skutočnosť nezakladá žiadne právo predávajúcemu na plnenie nákladov spojených s verejným obstarávaním, z ktorého predmet kúpy vzišiel.
5. Zmluvné strany sú uzrozumené s tým, že táto kúpna zmluva sa považuje za zmluvu uzatváranú v bežnom obchodnom styku v zmysle § 5a zákona č. 211/2000 Z.z. o slobodnom prístupe k informáciám v znení neskorších predpisov.
6. V prípade, ak by sa niektoré ustanovenia tejto zmluvy stali neplatnými alebo neúčinnými, alebo ak by sa v dôsledku legislatívnych zmien dostali niektoré z ustanovení tejto zmluvy do rozporu s platným právnym poriadkom Slovenskej republiky, nie je týmto dotknutá platnosť a účinnosť zostávajúcich ustanovení tejto zmluvy. Namiesto neplatného alebo neúčinného ustanovenia platia za zmluvne dohodnuté tie ustanovenia právnych predpisov, ktoré sa svojim zmyslom a účelom neplatnému alebo neúčinnému ustanoveniu zmluvy najviac približujú.
7. Zmluvné strany si písomnosti doručujú na adresy uvedené v záhlaví tejto zmluvy. V prípade zmeny adresy pre doručovanie písomností je každá zmluvná strana povinná písomne vopred oznámiť túto skutočnosť druhej zmluvnej strane.
8. Zmluvu je možné zmeniť len po vzájomnej dohode zmluvných strán formou písomného dodatku, podpísaného oboma zmluvnými stranami.
9. Predávajúci a kupujúci sa dohodli, že túto zmluvu možno meniť len v nasledujúcich prípadoch:
	1. znížiť rozsah zmluvy je možné v prípade, ak sa nemení ekonomická rovnováha tejto zmluvy a zároveň zmena nie je v rozpore s verejným obstarávaním, ktorého výsledkom je táto zmluva,
	2. kúpnu cenu možno primerane znížiť v prípade, ak sa podstatným spôsobom nezmení rozsah, povaha alebo  ekonomická rovnováha tejto zmluvy a zároveň s jej znížením súhlasia obe zmluvné strany,
	3. potreba zmeny zmluvy vyplynula z okolností, ktoré kupujúci nemohol pri vynaložení náležitej starostlivosti predvídať a zmenou sa nemení charakter zmluvy,
	4. nemenia sa podstatným spôsobom podmienky v tejto zmluve,
	5. nemení sa podstatným spôsobom charakter zmluvy.
10. Kupujúci si vyhradzuje právo znížiť plnenie zmluvy v množstve celkovej dodávky predmetu zmluvy v závislosti od schválenej výšky nenávratného finančného príspevku, s čím predávajúci bezvýhradne súhlasí, ak je zníženie v súlade s bodom 9 tejto zmluvy.
11. Táto zmluva je vyhotovená v štyroch vyhotoveniach, z ktorých dva si ponechá Predávajúci a dva Kupujúci.
12. Neoddeliteľnou prílohou tejto zmluvy je elektronická verzia podrobného rozpočtu vo formáte MS Excel.
13. Predávajúci sa zaväzuje strpieť výkon kontroly/auditu/overovania súvisiaceho s dodávaným tovarom, prácami a službami, a to kedykoľvek počas trvania platnosti a účinnosti Zmluvy o poskytnutí nenávratného finančného príspevku na to oprávnenými osobami a záväzok poskytnúť týmto osobám všetku potrebnú súčinnosť.

Oprávnené osoby sú:

* 1. Poskytovateľ príspevku a ním poverené osoby,
	2. Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,
	3. Najvyšší kontrolný úrad SR a ním poverené osoby,
	4. Orgán auditu, jeho spolupracujúce orgány (Úrad vládneho auditu) a osoby poverené na výkon kontroly/auditu,
	5. Splnomocnení zástupcovia Európskej Komisie a Európskeho dvora audítorov,
	6. Orgán zabezpečujúci ochranu finančných záujmov EÚ,
	7. Osoby prizvané orgánmi uvedenými v písm. a) až f) v súlade s príslušnými Právnymi predpismi SR a právnymi aktmi EÚ.
1. Zmluvné strany vyhlasujú, že majú spôsobilosť na právne úkony v plnom rozsahu, ich prejavy vôle sú dostatočne zrozumiteľné, určité a vážne a ich zmluvná voľnosť nebola žiadnym spôsobom obmedzená. Zmluvné strany vyhlasujú, že túto zmluvu neuzatvárali v tiesni, ani v omyle, ani za inak nevýhodných podmienok, zmluvu si prečítali, jej obsahu porozumeli a na znak toho, že obsah tejto zmluvy zodpovedá ich skutočnej a slobodnej vôli, ju prostredníctvom svojich oprávnených zástupcov podpísali.
2. Neoddeliteľnou súčasťou tejto zmluvy sú jej nasledovné prílohy:
	1. Príloha č. 1 Špecifikácia predmetu kúpy a ceny za predmet kúpy
	2. Príloha č. 2 Zoznam subdodávateľov

V ..........................., dňa ............... V ..........................., dňa ...............

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 predávajúci kupujúci